CELEX: 32016R1007
Language: lv
Date: 2016-06-22 00:00:00
Title: Komisijas Īstenošanas regula (ES) 2016/1007 (2016. gada 22. jūnijs) par atļauju amonija hlorīdu lietot par barības piedevu atgremotājiem, kas nav nobarojami jēri, kaķiem un suņiem (atļaujas turētājs Latochema Co. Ltd) (Dokuments attiecas uz EEZ)

23.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 165/10
            
         KOMISIJAS ĪSTENOŠANAS REGULA (ES) 2016/1007
   (2016. gada 22. jūnijs)
   par atļauju amonija hlorīdu lietot par barības piedevu atgremotājiem, kas nav nobarojami jēri, kaķiem un suņiem (atļaujas turētājs Latochema Co. Ltd)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju izmantot amonija hlorīdu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju amonija hlorīdu lietot par barības piedevu atgremotājiem, kaķiem un suņiem, un to paredzēts klasificēt piedevu kategorijā “zootehniskās piedevas”.
            
         
               (4)
            
            
               Ar Komisijas Īstenošanas regulu (ES) Nr. 832/2012 (2) šo piedevu jau ir atļauts lietot nobarojamiem jēriem.
            
         
               (5)
            
            
               Eiropas Pārtikas nekaitīguma iestāde (“Iestāde”) 2015. gada 4. decembra atzinumā (3) secināja, ka ieteiktajos lietošanas apstākļos preparāts “amonija hlorīds” nevarētu dzīvnieku veselību, cilvēku veselību vai vidi ietekmēt nelabvēlīgi un ka to lietojot iespējams samazināt urīna pH. Iestāde neuzskata, ka būtu nepieciešamas īpašas prasības attiecībā uz uzraudzību pēc piedevas laišanas tirgū. Tā pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
            
         
               (6)
            
            
               Amonija hlorīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāatļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Preparātu “amonija hlorīds”, kura specifikācija dota pielikumā un kurš iekļauts piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2012. gada 17. septembra Regula (ES) Nr. 832/2012 par atļauju izmantot preparātu “amonija hlorīds” kā barības piedevu nobarojamiem jēriem (atļaujas turētājs ir Latochema Co. Ltd) (OV L 251, 18.9.2012., 27. lpp.).
   
      (3)  EFSA Journal 2016; 14(1):4352.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
            
                  Piedevas mg uz kg kompleksās dzīvnieku barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (urīna pH samazināšana)
                  
               
            
                  4d7
               
               
                  Latochema Co. Ltd
               
               
                  Amonija hlorīds
               
               
                  
                     Piedevas sastāvs
                  
                  Amonija hlorīds ≥ 99,5
                  Cietā veidā
                  
                     Aktīvās vielas raksturojums
                  
                  Amonija hlorīds ≥ 99,5 %
                  NH4Cl CAS Nr.: 12125-02-9
                  Nātrija hlorīds ≤ 0,5 %
                  Iegūts ķīmiskā sintēzē
                  
                     Analīzes metode
                      (1)
                  
                  Amonija hlorīda daudzuma noteikšana barības piedevā: titrācija ar nātrija hidroksīdu (Eiropas farmakopejas monogrāfija 0007) vai titrācija ar sudraba nitrātu (JECFA monogrāfija “Amonija hlorīds”)
               
               
                  Atgremotāji, kas nav nobarojami jēri
               
               
                  —
               
               
                   
               
               
                  10 000  uz barošanas periodu, kas nepārsniedz trīs mēnešus
                  5 000  uz barošanas periodu, kas pārsniedz trīs mēnešus
               
               
                  
                              1.
                           
                           
                              Piedevu barībā iekļauj premiksa veidā.
                           
                        
                              2.
                           
                           
                              Barības apritē iesaistītie uzņēmēji nosaka tādas darbības procedūras un atbilstošus organizatoriskos pasākumus piedevas un premiksu lietotājiem, kas vajadzīgi, lai novērstu iespējamos riskus, ko rada ieelpošana vai saskare ar ādu vai acīm. Ja ar šīm procedūrām un pasākumiem riskus nevar samazināt līdz pieņemamam līmenim, ar piedevu un premiksiem rīkojas, izmantojot piemērotus individuālos aizsardzības līdzekļus.
                           
                        
                              3.
                           
                           
                              Dažādu amonija hlorīda avotu maisījums nedrīkst pārsniegt maksimāli pieļaujamo daudzumu kompleksajā barībā, kas paredzēta atgremotājiem, kaķiem un suņiem.
                           
                        
               
                  2026. gada 13. jūlijs
               
            
                  Kaķi
                  Suņi
               
               
                  5 000 
               
            
         (1)  Sīkāka informācija par analīzes metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.